ธุรกิจประกันชีวิตเบี้ยกระฉูด
ธุรกิจประกันชีวิต ไม่สนม๊อบ ยอดขายกระฉูดไตรมาสแรกยังเติบโต 18% มีเบี้ยรวม 6.9 หมื่นล้านบาท
12 พ.ค. 2553

ธุรกิจประกันชีวิต ไม่สนม๊อบ ยอดขายกระฉูดไตรมาสแรกยังเติบโต 18% มีเบี้ยรวม 6.9 หมื่นล้านบาท
นางบุษรา อึ๊งภากรณ์ ผู้อำนวยการสมาคมประกันชีวิตไทย เปิดเผยว่า ในช่วงไตรมาสแรกที่ผ่านมา ธุรกิจประกันชีวิตมีเบี้ยรับรวมทั้งสิ้น 69,241 ล้านบาท มีอัตราการเติบโตจากไตรมาสเดียวกันของปีก่อน  18.7% แบ่งเป็นเบี้ยประกันภัยรับรายใหม่ 21,686 ล้านบาท เติบโต 18% และเบี้ยประกันภัยปีต่อไป 47,554 ล้านบาท เติบโต 19% โดยมีอัตราความคงอยู่ของกรมธรรม์ 90% ทั้งนี้ สมาคมประกันชีวิตไทย ได้ตั้งเป้าหมายให้ปีนี้ เบี้ยประกันชีวิตรับรวมจะมีอัตราเติบโตประมาณ 15.3% แต่เมื่อสิ้นไตรมาสแรกที่ผ่านมา อัตราการเติบโตเป็น 18.7% จึง สูงกว่าที่คาดไว้ และสูงกว่าอัตราการเติบโตของไตรมาสแรกปี2552 ซึ่งเติบโต 14%